યુવકની તલાશી લઇ ખિસ્સામાંથી પર્સ કાઢી બે એટીએમ કાઢી જણાવ્યું હતું કે તું અહીં ખરાબ કામ કરવા આવ્યો છે. તું સાચો હોય તો ચાલ મારી સાથે તેમ કહી એટીએમમાંથી મિની સ્ટેટમેન્ટ કાઢી જોવાનું કહ્યું હતું. સંન્યાસ આશ્રમ સામે આવેલા એટીએમમાં લઇ જઇ બંને બેન્કના એટીએમના મિની સ્ટેટમેન્ટ કાઢી અને પિન નંબર મેળવી એસબીઆઇમાંથી રૂ.૪૦,૦૦૦ અને બેન્ક ઓફ બરોડાના એટીએમમાંથી રૂ.ર૦,૦૦૦ મળી કુલ રૂ.૬૦,૦૦૦ કાઢી કોચરબ આશ્રમ પાસે લઇ ગયો હતો. એટીએમમાંથી કાઢેલા રૂ.૬૦,૦૦૦ને ગણવા માટે તેણે માગતાં ન આપવાનું કહેતાં પથ્થર લઇ માથું ફોડી નાખવાની ધમકી આપી રૂ.૬૦,૦૦૦ પડાવી લીધા હતા.